Maailmaa voi muuttaa, vaikka yksi pipo kerrallaan

Suvi Pakkala
2020-11-10T13:57:57+02:00

Kaikon neuleasusteiden uusin tulokas on käsinneulottu merinovillainen Kaiko x Dinadi Beanie, joka toteuttaa lupaustamme, Fashion with a mission, sen syvimmällä merkityksellä.

Kaiko ja Dinadi aloittivat yhteistyön viime syksynä Kaikon perustajan Mirjamin vieraillessa ensimmäistä kertaa Nepalissa. Ruotsalais-kanadalaisen pariskunnan perustaman Dinadin ensisijainen tarkoitus on luoda reiluja ja voimaannuttavia työpaikkoja nepalilaisille naisille.

Dinadin tarjoama koulutus ja osaamisen synnyttämät työpaikat muuttavat merkittävästi työllistyneiden naisten elämää. Dinadi maksaa työstä reilua korvausta, joka on noin kaksinkertainen Nepalin työlainsäädännön vaatimiin palkkoihin verrattuna ja useat työntekijöistä ansaitsevat oman elantonsa ensimmäistä kertaa elämässään. Dinadi tekee työntekijöidensä parissa töitä myös kokonaisvaltaisen hyvinvoinnin eteen järjestämällä koulutuksia terveydenhuollosta, hygieniasta ja taloudenhoidosta. Jos työntekijällä on lapsia, palkan lisäksi maksetaan korvaus lasten koulumaksuja varten. Kaikki työntekijät ovat vakuutettuja ja heillä on Dinadin mahdollistamana eläkesäästämisjärjestelmä. Edut ovat monille Suomessa itsestäänselviä asioita, mutta ovat Nepalissa täysin poikkeuksellisia.

Kehittyvissä maissa naisten koulutus ja työllistäminen turvallisesti muuttaa koko yhteiskuntaa ja se on avain moniin aikamme suurimpiin ongelmiin kuten ilmastonmuutokseen tai ihmiskauppaan. Pienilläkin teoilla on merkitystä kun halutaan muuttaa isoja asioita.

Jokaisen Kaiko x Dinadi -pipon tuotelappu johdattaa pipon neuloneen tekijän tarinan äärelle.